MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 88
 Consiliul Local al Municipiului Craiova, întrunit în şedinţa ordinară din data de 25.02.2010;

  Având în vedere raportul nr.25432/2010 întocmit de Direcţia Proiecte, Programe de Dezvoltare Tehnică şi Investiţii prin care se propune modificarea Hotărârii Consiliului Local a Municipiului Craiova nr. 236/2008 referitoare la alocarea de la  bugetul  Consiliului Local al Municipiului Craiova, a contribuţiei proprii a Grupului Şcolar de Transporturi Auto Craiova, la costurile eligibile aferente proiectului „ Şcoală după şcoală – o modalitate de învăţare, aprofundare, comunicare şi relaxare” şi rapoartele comisiilor de specialitate ale Consiliului Local al Municipiului Craiova nr. 14, 15, 17, 18, 19/2010;
În conformitate cu prevederile Legii nr.273/2006 privind finanţele publice locale, Hotărârii Guvernului nr.759/2007 privind regulile de eligibilitate efectuate în cadrul operaţiunilor finanţate din programele operaţionale, modificată şi completată de Hotărârea Guvernului nr.491/2008 şi Ordinului Ministerului Municii, Familiei şi Egalităţii de Şanse nr.185/2008 pentru stabilirea regulilor de eligibilitate şi a listei cheltuielilor eligibile în cadrul operaţiunilor finanţate prin Programul Operaţional Sectorial „Dezvoltarea Resurselor Umane 2007 – 2013”;


În temeiul art.36 alin. 2 lit b coroborat cu alin. 4 lit. a şi lit.d şi alin.6 lit.a, pct.1, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă modificarea art.1 din Hotărârea Consiliului Local al Municipiului Craiova nr.236/2008 şi va avea următorul conţinut: 
 „Se aprobă alocarea de la bugetul Consiliului Local al Municipiului Craiova, a sumei de 32.000 lei, reprezentând contribuţia proprie a Grupului Şcolar de Transporturi Auto Craiova, la costurile eligibile aferente proiectului „Şcoala după şcoală - o modalitate de învăţare, aprofundare, comunicare şi relaxare”.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii , Direcţia Economico – Financiară şi Grupul Şcolar de Transporturi Auto Craiova vor aduce la îndeplinire prevederile prezentei hotărâri.   

